Учествовао је у борбама на Сутјесци, током маја и јуна 1943. године. Истакао се у борбама са вишеструко јачим непријатељским снагама, а потом после пробоја из обруча, постављен је за команданта Шесте источнобосанске бригаде. Октобра 1943. посебно се истакао у борбама за ослобођење Тузле, када је његова бригадом водила тешке борбе против Немаца, који су покушавали да поврате ослобођени град. Непосредно је учествовао у низу јуриша и противјуриша. Заједно са бригадом, био је похваљен наредбом Врховног команданта НОВ и ПОЈ Јосипа Броза Тита.